[{"text_idx": "#000001", "text": "Dylai'r BBC wario \u00a330m yn ychwanegol ar raglenni yng Nghymru, yn o\u0302l un o bwyllgorau'r Cynulliad Cenedlaethol."}, {"text_idx": "#000003", "text": "Daeth y Pwyllgor i'r casgliad fod gan y BBC safle sy'n unigryw yng Nghymru o ran ei bwysigrwydd, gan fod cynulleidfaoedd Cymru'n defnyddio cyfran fwy o wasanaethau'r BBC na chynulleidfaoedd yng nghenhedloedd a rhanbarthau eraill y Deyrnas Unedig."}, {"text_idx": "#000004", "text": "Mae BBC Cymru'n dweud y byddan nhw'n ystyried argymhellion yr adroddiad."}, {"text_idx": "#000005", "text": "Mae'r Pwyllgor yn credu bod dyletswydd ar y BBC i sicrhau bod ei allbwn yn adlewyrchu amrywiaeth bywyd a diwylliant Cymru, ac fe ddaeth aelodau'r Pwyllgor i'r casgliad bod y BBC wedi \"methu cyflawni ei rwymedigaethau\"."}, {"text_idx": "#000006", "text": "Mae wedi argymell y dylid cryfhau'r datganiad yngly\u0302n a\u0302 dibenion cyhoeddus y BBC i sicrhau bod y gorfforaeth yn \"adlewyrchu, yn cynrychioli ac yn gwasanaethu\" anghenion y Deyrnas Unedig, ei chenhedloedd, ei rhanbarthau a'i chymunedau."}, {"text_idx": "#000007", "text": "Mae Aelodau hefyd am weld targedau penodol a mesuradwy ar gyfer portreadu Cymru mewn rhaglenni rhwydwaith."}, {"text_idx": "#000009", "text": "Dylai'r BBC ddatblygu targedau penodol a mesuradwy ar gyfer portreadu Cymru yn ei raglenni rhwydwaith. Dylai gyflwyno adroddiad yn flynyddol ar y cynnydd yn erbyn y targedau hyn;"}, {"text_idx": "#000010", "text": "Mae'r Pwyllgor yn cefnogi'r symudiad tuag at strwythur ffederal ar gyfer y BBC. O dan strwythur o'r fath, dylai mwy o rym a chyfrifoldeb gael eu trosglwyddo i BBC Cymru Wales, gan ei alluogi i gael mwy o reolaeth olygyddol dros waith comisiynu a phenderfynu; a"}, {"text_idx": "#000011", "text": "Dylai'r BBC gyflwyno adroddiad ar ei allbynnau a'i weithrediadau sy'n berthnasol i Gymru i'r Cynulliad yn flynyddol, a darparu datganiad archwiliedig o gyfrifon."}, {"text_idx": "#000012", "text": "Disgrifiad o\u2019r llun, Christine Chapman A.C."}, {"text_idx": "#000014", "text": "\"Efallai yn fwy nag unrhyw wlad arall yn y DU, mae gan y BBC safle sy'n unigryw yng Nghymru o ran ei bwysigrwydd, o gofio diffyg lluosogrwydd y cyfryngau, a'r graddau y mae cynulleidfaoedd yng Nghymru yn defnyddio cyfran fwy o wasanaethau'r BBC."}, {"text_idx": "#000015", "text": "\"Mae'r dirywiad sylweddol o ran buddsoddiad y BBC mewn rhaglenni Saesneg dros y deng mlynedd diwethaf wedi arwain at lai o oriau o raglenni sy'n benodol am Gymru ac amserlen sydd wedi methu cynnig disgrifiad ac archwiliad digonol o fywydau a phrofiadau cymunedau Cymru, nac o'r newid yn y tirwedd gwleidyddol ar o\u0302l datganoli."}, {"text_idx": "#000016", "text": "\"Mae'r dirywiad hwn mewn buddsoddiadau wedi bod yn fwy difrifol yng Nghymru nag yng nghenhedloedd eraill y Deyrnas Unedig. Er bod Gweithrediaeth y BBC wedi cydnabod y diffygion hyn yn gyhoeddus ers peth amser, nid yw'n ymddangos ei bod wedi gwneud fawr ddim i fynd i'r afael a\u0302 hwy."}, {"text_idx": "#000017", "text": "\"Mae'r Pwyllgor yn dod i'r casgliad, nid yn unig bod ymrwymiad y BBC i'r cenhedloedd i sicrhau \"eu bod yn cael eu torri llai nag mewn mannau eraill\" yn annerbyniol, ond y dylai \u00a330 miliwn arall gael ei wario ar wasanaethau i Gymru.\""}, {"text_idx": "#000018", "text": "Cafodd dyfodol S4C hefyd ei ystyried gan y Pwyllgor, gydag Aelodau'n argymell - fel rhan o adolygiad Llywodraeth y Deyrnas Unedig o gylch gorchwyl, llywodraethiant a chyllid S4C - y dylai anghenion ariannu S4C yn y dyfodol gael eu hystyried ar sail eu teilyngdod eu hunain, ar waha\u0302n i ddarpariaeth gwasanaethau cyffredinol y BBC ar gyfer Cymru."}, {"text_idx": "#000019", "text": "Mewn datganiad, dywedodd BBC Cymru: \" Mae hwn yn adroddiad cynhwysfawr, sy'n cynnwys nifer o themau a phynciau pwysig yn ymwneud a\u0302 darlledu yng Nghymru, a byddwn yn edrych yn fanwl ar yr argymhellion dros y misoedd nesaf.\""}, {"text_idx": "#000022", "text": "Cynlluniau am dreth twristiaeth i Gymru gam yn nes"}, {"text_idx": "#000023", "text": "Cam ymlaen i gynllun cludo dw\u0302r o Bowys i Loegr"}, {"text_idx": "#000029", "text": "Gareth Ward: Yr angerdd a'r aberth tu o\u0302l fy nghoginio"}, {"text_idx": "#000033", "text": "Cysylltwch a\u0302 niTabledi a ffonau symudolHefyd yn Gymraeg"}]